Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10611

d) nagyobb cselekvési szabadsággal hajtják végre, mint ami a kereskedelmi légiszállításban lehetséges; el kell fogadni azt a tényt, hogy az általános célú nemzetközi légiközlekedésben résztvevő légijármű utasa nem élvezi szükségszerűen ugyanazt a biztonsági szintet, mint a kereskedelmi légiszállítás fizető utasa. Mindazonáltal elismerték, hogy a harmadik személyek megfelelő biztonsági szintjének fenntartásával a hajózószemélyzet és az utasok is elfogadható biztonsági szintet élveznek. Cselekvési szabadság Az elfogadható biztonsági szint fenntartása mellett az általános célú nemzetközi légiközlekedés számára a lehető legnagyobb cselekvési szabadságot biztosítsák. Felelősség A járató felé a 6. Annex I. részében meghatározott felelősség az Annex II. részében a légijármű parancsnokát terheli. Az erre vonatkozó további rendelkezéseket a 2. Annex tartalmazza. A 6. Annex III. részének elfogadását követően – Nemzetközi légiközlekedés – Forgószárnyas légijárművek – a jelen rész címét kiegészítették annak jelzésére, hogy ez csak a repülőgépekre vonatkozik. A Léginavigációs Bizottság áttekintette a 6. Annex II. részét és arra a következtetésre jutott, hogy az általános célú nemzetközi légiközlekedés meghatározását módosítani szükséges, kizárva ebből a munkarepülést. Ezzel jelzik, hogy a munkarepülés a polgári légiközlekedés külön része és erre a

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes